CELEX: 62021TN0161
Language: hu
Date: 2021-03-25 00:00:00
Title: T-161/21. sz. ügy: 2021. március 25-én benyújtott kereset – McCord kontra Bizottság

2021.6.28.   
            
            
               HU
            
            
               Az Európai Unió Hivatalos Lapja
            
            
               C 252/26
            
         
      2021. március 25-én benyújtott kereset – McCord kontra Bizottság
      (T-161/21. sz. ügy)
      (2021/C 252/36)
      Az eljárás nyelve: angol
      
         Felek
      
      
         Felperes: Raymond Irvine McCord (Belfast, Egyesült Királyság) (képviselő: C. O’Hare solicitor)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  az Európai Unió működéséről szóló szerződés 263. cikke alapján semmisítse meg a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás (2019/C 384 I/01) (a kilépésről szóló megállapodás) Észak-Írországról szóló jegyzőkönyve 16. cikkének alkalmazásáról szóló európai bizottsági határozatot és/vagy az azzal kapcsolatos 2021. január 29-i európai bizottsági rendelettervezetet, és
               
            
                  —
               
               
                  az Európai Unió működéséről szóló szerződés 263. cikke alapján semmisítse meg az Európai Bizottság határozatát, melyben mellőzi a stratégia közzétételét, illetve az Európai Bizottság arra történő felszólítását, hogy alkosson és tegyen közzé stratégiát azon körülményekkel kapcsolatban, amelyek esetén a Bizottság megindítja az Észak-Írországról szóló jegyzőkönyv 16. cikke szerinti eljárást;
               
            
                  —
               
               
                  az Európai Unió működéséről szóló szerződés 265. cikke alapján állapítsa meg, hogy az Európai Bizottság elmulasztott stratégiát közzétenni, illetve felszólítani az Európai Bizottságot, hogy alkosson és tegyen közzé stratégiát azon körülményekkel kapcsolatban, amelyek esetén a Bizottság megindítja az Észak-Írországról szóló jegyzőkönyv 16. cikke szerinti eljárást;
               
            
                  —
               
               
                  kötelezze a Bizottságot a felperes jelen eljárásban felmerülő költségeinek megtérítésére, beleértve az összes előkészítő jogi költséget.
               
            
         Jogalapok és fontosabb érvek
      
      Keresete alátámasztása érdekében a felperes arra hivatkozik, hogy a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás (1) Észak-Írországról szóló jegyzőkönyve 16. cikkének alkalmazásáról szóló határozat és/vagy az azzal kapcsolatos rendelettervezet aránytalan és jogellenes. A felperes előadja továbbá, hogy a Bizottságnak a jövőben közzé kell tennie a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás Észak-Írországról szóló jegyzőkönyve 16. cikkének alkalmazásáról szóló stratégiáját.
      
         (1)  Megállapodás a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről (HL 2019. CI 384, 1. o).